CELEX: 62010CN0154
Language: el
Date: 2010-04-01 00:00:00
Title: Υπόθεση C-154/10 P: Αναίρεση που άσκησε την 1η Απριλίου 2010 η Nokia Oyj κατά της αποφάσεως που εξέδωσε το Γενικό Δικαστήριο (όγδοο τμήμα) στις 20 Ιανουαρίου 2010 στην υπόθεση T-460/07, Nokia Oyj κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)

3.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 179/15
            
         Αναίρεση που άσκησε την 1η Απριλίου 2010 η Nokia Oyj κατά της αποφάσεως που εξέδωσε το Γενικό Δικαστήριο (όγδοο τμήμα) στις 20 Ιανουαρίου 2010 στην υπόθεση T-460/07, Nokia Oyj κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   (Υπόθεση C-154/10 P)
   2010/C 179/25
   Γλώσσα διαδικασίας: η φινλανδική
   
      Διάδικοι
   
   
      Αναιρεσείουσα: Nokia Oyj (εκπρόσωπος: C. Rehaag, asianajaja)
   
      Αντίδικος κατ’ αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), Medion AG
   
      Αιτήματα της αναιρεσείουσας
   
   H αναιρεσείουσα ζητεί από το Δικαστήριο:
   
               —
            
            
               να αναιρέσει την απόφαση T-460/07,
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   Η αναιρεσείουσα ζητεί την αναίρεση της αποφάσεως T-460/07 προβάλλοντας ότι, με την απόφαση αυτήν, το Γενικό Δικαστήριο εσφαλμένα δέχθηκε την ύπαρξη κινδύνου συγχύσεως μεταξύ των σημάτων LIFE και LIFE BLOG και ότι, επίσης, εφάρμοσε εσφαλμένα το άρθρο 8, παράγραφος 1, στοιχείο β', του κανονισμού 40/94 (1), παραβαίνοντας με τον τρόπο αυτό το δίκαιο της Ενώσεως.
   Το Γενικό Δικαστήριο διαπίστωσε μεν, όσον αφορά τη μεταξύ των σημάτων ομοιότητα, ότι η σύγκριση αφορά τα σήματα LIFE και LIFE BLOG, στη συνέχεια όμως ακολούθησε συλλογιστική που αντιφάσκει προδήλως προς τη διαπίστωση αυτή, στηρίζοντας την ομοιότητα των σημάτων μόνο στο στοιχείο LIFE του ενιαίου σήματος LIFE BLOG.
   Στο πλαίσιο αυτό, το Γενικό Δικαστήριο εξετίμησε εσφαλμένα το είδος των ενδιαφερομένων καταναλωτών και τον τρόπο με τον οποίο οι καταναλωτές αντιλαμβάνονται τα σήματα, κατά παράβαση των αρχών που δέχεται η νομολογία του Δικαστηρίου.
   
      (1)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ 1994, L 11, σ. 1).